**Jelentkezési feltételek**

**A 10145005 számú Sportedző (jégkorong sportágban) megnevezésű szakképesítés megszerzésére irányuló szakmai képzésekre jelentkezés sportági alkalmassági feltételei**

**Jégkorong sportági alkalmassági szintfelmérő teszt** – MINTA

**1. Rész – írásos teszt (5 kérdés minden témakörben)**

***Verseny és játékszabály ismeret***

1. Írja le a jégkorongpálya, a kapu és a korong méreteit!

2. Írja le egy jégkorong csapat lehetséges minimum és maximum létszámát!

3. Stb.

***A jégkorong sportág szaknyelvi használata***

1. Írja le mit értünk a „buli” alatt!

2. Írja le mit jelent a transition a jégkorongban!

3. Stb.

***A jégkorong sportági technikájának és taktikájának ismeretei***

1. Írja le a húzott lövés fő mozgáselemeit!

2. Írja le, hogy mit jelent az egyéni játékképesség!

3. Stb.

***Értékelés: minden jó válasz 1 pontot ér. Megfelelt 12 pont, nem felelt meg 12-nél kevesebb pont. A teszt kitöltésére 15 percet kell biztosítani.***

**2. Rész - gyakorlati bemutatás**

**Korcsolyázás**

Feladatleírás: a jelölt az alapvonal mögött, az egyeik sarokban helyezkedik el. A palánk mellett előre indulva koszorúzás a két körön a végharmad területén. A feladat vége a kiindulópontnál van.

***Értékelés:*** *15 másodpercen belül:* ***megfelelt;*** *felette:* ***nem felelt meg. Három kísérlet.***

**Korongvezetés**

Feladatleírás: a jelölt elhelyezkedik az alapvonalon koronggal. A vonalban előtte 2 méteres távolságban elhelyezett 4 bóját oda-vissza szlalomozva kell (tenyeressel és fonákkal is terelve a korongot) kell kerülni, a gyakorlat az alapvonalon való áthaladással végződik.

***Értékelés:*** *15 másodpercen belül:* ***megfelelt;*** *felette:* ***nem felelt meg. Három kísérlet.***

**Húzott lövés**

Feladatleírás: a jelölt elhelyezkedik a kaputól 10 méterre.

Megfelelő technikai végrehajtással megemelve a korongot legalább 8 méteres távolságból lövi be a kapuba.

***Értékelés:*** *2 db helyes végrehajtás:* ***megfelelt;*** *alatta:* ***nem felelt meg. Három kísérlet.***

**3. Egyéb követelmények**

Az írásbeli teszt kitöltése során a jelöltek íróeszköz kivételével semmilyen más segédeszközt nem használhatnak, és egymást nem segíthetik.

Az alkalmassági teszt írásos részéhez biztosítani kell zárt helyiséget, pl. tanterem, előadó terem, ahol a jelöltek egymástól függetlenül önállóan ki tudják tölteni az írásbeli teszt részt.

Az alkalmassági tesztet legalább két főből álló tesztelő csoportnak kell végeznie. Ebből egy fő a képző szervezet képviselője, és egy fő Magyar Jégkorong Szövetség által delegált sportszakember.

Az alkalmassági tesztről írásos jegyzőkönyvet kell készíteni. A jegyzőkönyvnek tartalmaznia kell, a tesztelést végző szervezet nevét, székhelyét, képviselő nevét, valamint a teszt végrehajtásának időpontját, helyszínét, a résztvevő jelöltek nevét, a teszt 1. és 2. részében elért eredményeket, a tesztelő csoportban résztvevő személyek nevét, sportszakmai vagy egyéb végzettségét.

A teszt gyakorlati részéhez biztosítani kell szabványos jégpályát, és 5 db korongot és 4 db bóját.

A teszt gyakorlati részében gondoskodni kell a balesetelhárításról, és a jelölteket is ki kell képezni erről.